Ilyen egyszerű a Google TV – videó
Megjelent az első hivatalos videó, amely részletezi, hogyan is működik a Google tévéje.
A bemutatón jól látszik mit is képzel a televíziózásról az internet legnagyobb vállalata. Egy csatorna maga az internet, de a tévé ezen kívül használható csetelni, játszani, tartalom megosztásra, telefonálásra stb.

A Google a tartalom miatt rengeteg beszállítóval szerződött le, így közvetlen elérhető többek közt a Twitter, a CNBC, az Amazon, az NBA, a Napster.

A vezérléshez – kiderül majd, mennyire ötletesen – elég egy akármilyen Androidos telefon. A filmkínálatot a Netflix adja majd 40 ezres készletével, de a YouTube is kapott saját kezelőfelületet a tévéhez, már HD videókkal.

A “tévét” két módon lehet beszerezni, vagy egy sima tévéhez veszünk egy Logitech set-top boxot, vagy a Sony kifejezetten a Google-nak készített készülékét választjuk.
Élet-Stílus